Obec Ivanka pri Dunaji
O b e c n ý  ú r a d  I v a n k a  p r i  D u n a j i
Moyzesova 1450/57, 900 28 Ivanka pri Dunaji

						V Ivanke pri Dunaji, dňa 18.04.2019

Obec Ivanka pri Dunaji v súlade s ustanovením §4 ods.1 zákona číslo 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a zákona č. 552/2003 Z. z. o výkone práce vo verejnom záujme v znení neskorších predpisov v y h l a s u j e

výberové konanie na obsadenie funkcie:
riaditeľa/riaditeľky Základnej umeleckej školy, Štefánikova 27, 900 28 Ivanka pri Dunaji 

Druh pracovného pomeru: hlavný pracovný pomer.
Predpokladaný termín nástupu: 01.07.2019.
Mzdové ohodnotenie: v zmysle zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov. 

Kvalifikačné predpoklady a iné požiadavky : 
-  Odborná a pedagogická spôsobilosť pre daný druh školy v zmysle zákona č.317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a v zmysle vyhlášky MŠ SR č. 437/2009 Z. z., ktorou sa  ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov v znení neskorších predpisov. 
-  Vykonanie 1. atestácie v zmysle zákona č. 317/2009 o pedagogických zamestnancoch a odborných zamestnancoch a o zmene a doplnení niektorých zákonov. 
-  Najmenej 5 rokov pedagogickej praxe. 
-  Bezúhonnosť. 
-  Zdravotná spôsobilosť. 
-  Ovládanie štátneho jazyka. 
-  Znalosť práce s PC. 
-  Znalosť všeobecne záväzných právnych predpisov pre oblasť školstva. 
-  Znalosť pracovnoprávnych predpisov a príslušnej legislatívy. 
-  Osobnostné a morálne predpoklady /riadiace, komunikačné, organizačné schopnosti, zodpovednosť, spoľahlivosť a   flexibilita/. 
 Zoznam požadovaných dokladov k prihláške do výberového konania
- Písomná prihláška do výberového konania. 
- Overené fotokópie o najvyššom dosiahnutom stupni vzdelania. 
- Doklad o dĺžke pedagogickej praxe. 
- Aktuálny výpis z registra trestov /nie starší ako 3 mesiace/. 
- Lekárske potvrdenie o telesnej a duševnej spôsobilosti na výkon funkcie riaditeľa/riaditeľky. 
- Písomne spracovaná koncepcia rozvoja školy. 
- Profesijný štruktúrovaný životopis. 
- Písomný súhlas uchádzača na použitie osobných údajov pre potreby výberového konania v zmysle č. 18/2018 Z. z. o ochrane osobných údajov  a o zmene a doplnení niektorých zákonov.
- Čestné vyhlásenie o pravdivosti všetkých údajov uvádzaných v dokladoch.     
Žiadosť o účasť na výberom konaní s požadovanými dokladmi treba zaslať poštou alebo osobne doručiť na adresu: Obec Ivanka pri Dunaji, Moyzesova 1450/57, 900 28 Ivanka pri Dunaji
Obálku označiť :  „ Výberové konanie na funkciu riaditeľa/riaditeľky  Základnej umeleckej školy – NEOTVÁRAŤ „ 
 
Termín podania prihlášok  do 10.05.2019 do 12.00 hod.  Prihlášky zaslané po termíne sa do výberového konania nezaradia. 
 
Dátum a miesto výberového konania budú oznámené písomne prihláseným uchádzačom, ktorí spĺňajú stanovené podmienky, najmenej 7 dní pre jeho konaním.   
 									
Ing. Martin Šaulič, v.r.
								                starosta obce